அஜ்மல் கசாப்

மொகம்மது அஜ்மல் அமீர் கசாப்  (Mohammed Ajmal Amir Kasab; செப்டம்பர் 1987 - நவம்பர் 21, 2012) 2008 மும்பாய் தாக்குதல்களில் பங்கெடுத்த ஓர் பாக்கித்தானிய தீவிரவாதி. இந்தத் தாக்குதல்களின்போது பிடிபட்ட ஒரே தீவிரவாதியான கசாப்  இந்தியாவில் தூக்கிலிடப்பட்டார். துவக்கத்தில் இவர் பாக்கித்தானி அல்லவென்று பாக்கித்தான் அரசு மறுத்து வந்தபோதும் சனவரி, 2009 இல்  இவரை பாக்கித்தானிய குடிமகனாக ஒப்புக்கொண்டது. இந்த வழக்கை விசாரித்து வந்த இந்திய நீதிமன்றம் மே 3, 2010 அன்று  கசாப் கொலை, இந்தியா மீது போர் தொடுத்தல், வெடிகுண்டுகளை வைத்திருத்தல் இன்னும் பிற குற்றங்களைப் புரிந்ததாக  தீர்ப்பு வழங்கியது. அதே நீதிமன்றம் மே 6, 2010 அன்று நான்கு குற்றங்களுக்கு மரண தண்டனையும் ஐந்து குற்றங்களுக்கு வாழ்நாள் சிறைத்தண்டனையும் வழங்கியது. இதனை மும்பை உயர்நீதிமன்றம் பெப்ரவரி 21, 2011 அன்று உறுதி செய்தது. மரணதண்டனையை எதிர்நோக்கியுள்ள கைதியாக மும்பை ஆர்தர் சாலை சிறையில் அடைக்கப்பட்டிருந்தார். ஆகத்து 29, 2012 அன்று  இந்திய உச்ச நீதிமன்றமும் மரண தண்டனையை உறுதி செய்தது. குடியரசுத் தலைவரிடம் அஜ்மல் கசாப் கோரிய கருணை மனு நிராகரிக்கப்பட்ட நிலையில் சிறை அதிகாரிகள் நவம்பர் 21, 2012 காலையில் அஜ்மல் கசாப்பின் தண்டனையை நிறைவேற்றினர்.

தொடர்புள்ளவை
 லஷ்கர்-ஏ-தொய்பா
 டேவிட் எட்லி

 மேற்கோள்கள்

உசாத்துணை

.

வெளியிணைப்புகள்
 Ajmal Amir Qasab: The making of a terrorist 
 Photos of Ajmal Kasab: boston.com,Indiatimes , independent.co.uk 
 Mumbai Gunman Azam Amir Kasav's arrest caught On Camera
 photo of Ajmal Amir Kasab's family home , early December 2008, by Saeed Shah/MCT
 Qasab's full confession – first-person account of Ajmal Amir Kasab, as told to the police. MiD DAY.
 Please kill me, I have come to die
 Ajmal Kasab at WN
A piece of cultural commentary that contains a long profile of Kasab, including discussion of his actions on 26/11, his family background, his various confessions to authorities, and his behavior during the trial

பகுப்பு:2012 இறப்புகள்
பகுப்பு:இந்தியாவில் தூக்கிலிடப்பட்டவர்கள்
பகுப்பு:பாக்கித்தானியர்கள்
பகுப்பு:இந்திய விடுதலைக்கு பின் தூக்கிலிடப்பட்டவர்கள்
பகுப்பு:1987 பிறப்புகள்
பகுப்பு:21-ஆம் நூற்றாண்டு குற்றவாளிகள்